Diari Oficial de la Generalitat Valenciana


Sumari del DOGV 4285, del 04-07-2002 (2002/6960)

ORDE de 10 de juny de 2002, del conseller de Sanitat, per la qual crea els fitxers informatitzats Mastin i Castorp.
-------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/06/10/(2)/dof/vci/html**

### Dades del document

Número de DOGV
:   4285

Data del DOGV
:   04-07-2002

Secció del DOGV
:   I. DISPOSICIONS GENERALS

Número del document
:   2002/6960


Data del document
:   10-06-2002

Organisme emissor
:   Conselleria de Sanitat

Tipus de document
:   Ordre

Descriptors 

:   * base de dades
    * dades personals
    * administració regional
    * legislació

ORDE de 10 de juny de 2002, del conseller de Sanitat, per la qual crea els fitxers informatitzats Mastin i Castorp.[2002/6960]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que s'aplicarà a les dades de caràcter personal enregistrades en un suport físic que les faça susceptibles de tractament i a qualsevol modalitat d'ús posterior d'estes dades per part dels sectors públic i privat.
  
L'article 20 de la llei orgànica esmentada també disposa que la creació, modificació o supressió de fitxers de les administracions públiques només es podran fer per mitjà d'una disposició general publicada en el Boletín Oficial del Estado o en el diari oficial corresponent.
  
La disposició addicional primera de la llei esmentada, que regula la normativa que s'aplica als fitxers que existien abans, establix que s'hi hauran d'adequar en el termini de 3 anys des de l'entrada en vigor. En el termini esmentat, les administracions públiques, responsables de fitxers de titularitat pública, hauran d'aprovar la disposició pertinent de regulació del fitxer o d'adaptar el que existia.
  
Els articles 10 i següents del Decret 96/1998, de 6 de juliol, del Govern Valencià, que regula l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana, determinen el procediment d'inscripció en este registre dels fitxers informatitzats de dades personals creats o gestionats pels diversos òrgans i entitats de la Generalitat Valenciana, i també la potestat per a l'aprovació de la disposició de caràcter general creadora dels fitxers automatitzats, la qual és de la conselleria competent segons la matèria.
  
Per això, segons que establix l'article 35 d ela Llei de la Generalitat Valenciana 5/1983, de 30 de desembre, de Govern Valencià, i després de complir els tràmits establits en l'aticle 12 del Decret 96/1998, de 6 de juliol, del Govern Valencià,
  
Ordene
  
Article 1
  
La present orde té per objecte la creació i regutlació dels fitxers informatitzats que s'allisten en l'annex, segons que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del fitxer corresponent adoptarà les mesures de gestió i organització que resulten necessàries per a assegurar la confidencialitat, la seguretat i la integritat de les dades, i també les mesures que conduïsquen a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades dels fitxers informatitzats esmentats poden exerir el dret d'accés, rectificació i cancel·lació de dades, quan siga procedent, davant de l'òrgan que per a cada fitxer informatitzat es regula en esta orde.
  
Article 4
  
Els responsables dels fitxers informatitzats advertiran expressament els cessionaris de dades de caràcter personal de l'obligació de dedicar-les exclusivament a la finalitat per a la qual se cedixen, segons que establix la Llei Orgànica de Protecció de Dades de Caràcter Personal.
  
Disposició final
  
Esta orde vigirà des del sendemà de la publicació en el Diari Oficial de la Generalitat Valenciana.
  
València, 10 de juny de 2002
  
El conseller de Sanitat,
  
Serafín castellano Gómez
  
Annex
  
Conselleria de Sanitat
  
Secretaria General de la Conselleria de Sanitat
  
1. MASTIN
  
1. Finalitat i ús del fitxer
  
Registre d'entrada i eixida de la Conselleria de Sanitat de sol·licituds, escrits i comunicacions.
  
Ús per a procediments administratius.
  
2. Persones o col·lectius sobre els quals es pretén obtindre dades de caràcter personal
  
Qualsevol persona física o jurídica que s'adrece a l'administració Pública i hi presente sol·licituds, escrit o comunicacions.
  
3. Procedència, procediment i suport per a la recollida de les dades de caràcter personal
  
Procedència: la persona interessada o un representant legal.
  
Procediment: declaracions o formularis.
  
Suport: paper o fax.
  
4. Estructura bàsica del fitxer automatitzat i descripció dels tipus de dades de caràcter personal incloses
  
DNI
  
Nom i cognoms
  
Adreça
  
Telèfon
  
5. Cessions de dades de caràcter personal i, si és el cas, transferències de dades que es prevegen a altres països
  
No n'hi ha.
  
6. Òrgan responsable del fitxer
  
Secretaria General de la Conselleria de Sanitat
  
7. Servicis o unitats en què poden exercir-se els drets d'accés, rectificació i cancel·lació
  
Servici d'Assumptes Generals.
  
8. Mesures de seguretat amb indicació del nivell bàsic, mitjà o alt exigible: Nivell bàsic, segons els criteris recollits en el Reial Decret 994/1999, d'11 de juny, que aprova el Reglament de Mesures de Seguretat dels fitxers informatitzats que contenen dades de caràcter personal.
  
2. CASTORP
  
1. Finalitat i ús del fitxer
  
Registre de tots els casos de TBC i també dels estudis de contactes fets i seguiment a la Comunitat Valenciana.
  
Usos:
  
- Gestió i control sanitari.
  
- Investigacions científiques i activitats anàlogues.
  
2. Persones o col·lectius sobre els quals es pretén obtindre dades de caràcter personal
  
Casos de TBC i persones a què es fan mesures preventives.
  
3. Procedència, procediment i suport per a la recollida de les dades de caràcter personal
  
Procedència: la persona interessada o un representant legal.
  
Procediment: formulari o cupons.
  
Suport: paper.
  
4. Estructura bàsica del fitxer automatitzat i descripció dels tipus de dades de caràcter personal incloses
  
Salut
  
Núm. de la Seguretat Social
  
Nom i cognoms
  
Adreça
  
Telèfon
  
Altres: professió i nivell d'instrucció
  
Data de naixement
  
Lloc de naixement
  
Sexe
  
Nacionalitat
  
Edat
  
Allotjament
  
Formació acadèmica
  
5. Cessions de dades de caràcter personal i, si és el cas, transferències de dades que es prevegen a altres països
  
No n'hi ha.
  
6. Òrgan responsable del fitxer
  
Direcció General per a la Salut Pública.
  
7. Servicis o unitats en què poden exercir-se els drets d'accés, rectificació i cancel·lació
  
Centre de Prevenció i Control de la Tuberculosi.


Còpia Permalink ELI